सूर्यकुमार 7, सरफराज 0 पर आउट हुए; शिवम मावी को 4 विकेट
भारत की टेस्ट टीम से बाहर हुए चेतेश्वर पुजारा दलीप ट्रॉफी सेमीफाइनल में भी कुछ खास नहीं कर सके। वेस्ट जोन से खेलते हुए पुजारा 103 गेंदों पर भी 28 रन ही बना सके। उन्होंने सेंट्रल जोन के कप्तान शिवम मावी ने अमनदीप खरे केDuleep Trophy Semifinal West Zone vs Central Zone Cheteshwar Pujara out
भारत की टेस्ट टीम से बाहर हुए चेतेश्वर पुजारा दलीप ट्रॉफी सेमीफाइनल में भी कुछ खास नहीं कर सके। वेस्ट जोन से खेलते हुए पुजारा 103 गेंदों में महज 28 रन ही बना सके। उन्हें सेंट्रल जोन के कप्तान शिवम मावी ने अमनदीप खरे के हाथों कैच आउट कराया।
वेस्ट जोन से 2 और टॉप बैटर्स सेमीफाइनल के पहले दिन फेल रहे। सूर्यकुमार यादव 7 और सरफराज खान जीरो रन पर आउट हुए। सभी को शिवम मावी ने आउट किया।
WTC फाइनल के बाद बाहर हुए पुजारा 
भारत के लिए 103 टेस्ट में 7,195 रन बना चुके पुजारा ने टीम इंडिया के लिए आखिरी मैच पिछले महीने खेला था। वह ऑस्ट्रेलिया के खिलाफ वर्ल्ड टेस्ट चैंपियनशिप में भारत से खेलने उतरे और 2 पारियों में 14 और 27 रन ही बना सके थे। WTC फाइनल में खराब प्रदर्शन के बाद उन्हें वेस्टइंडीज दौरे की टेस्ट टीम में जगह नहीं दी गई।
SF-1: पृथ्वी शॉ भी 26 रन ही बना सके 
कर्नाटक के अलुर में दलीप ट्रॉफी का पहला सेमीफाइनल बुधवार को शुरू हुआ। वेस्ट जोन के कप्तान प्रियांक पांचाल ने टॉस जीतकर बैटिंग चुनी, लेकिन टीम को 43 रन पर ही 2 झटके लग गए। पृथ्वी शॉ 26 और पांचाल 13 रन बनाकर पवेलियन लौट गए। उनके बाद उतरे पुजारा भी 28 रन ही बना सके।
सूर्यकुमार और सरफराज के बाद विकेटकीपर हेत पटेल को आवेश खान ने बोल्ड कर दिया। पटेल ने 5 रन बनाए।
अतित सेठ ने बनाए 74 रन
वेस्ट जोन से नंबर-7 पर बैटिंग करने उतरे अतित सेठ ने 74 रन बनाए। उन्होंने धर्मेंद्रसिंह जडेजा के साथ 73 रन की पार्टनरशिप की। जडेजा 39 रन बनाकर आउट हुए। टीम ने 203 रन के स्कोर पर अतित का विकेट गंवाया। आखिर में चिंतन गाजा 13 और अर्जन नागवास्वाला 5 रन बनाकर नॉट आउट रहे।
पहले दिन का खेल खत्म होने तक वेस्ट जोन ने 8 विकेट पर 216 रन बना लिए हैं। सेंट्रल जोन से शिवम मावी ने 4 विकेट लिए। उनके अलावा आवेश खान, यश ठाकुर, सौरभ कुमार और सारांश जैन को एक-एक विकेट मिला।
SF-2: नॉर्थ जोन पहले दिन ऑल आउट
बेंगलुरु के एम चिन्नास्वामी मैदान पर साउथ और नॉर्थ जोन के बीच दूसरा सेमीफाइनल भी जारी है। पहले दिन टॉस हारकर पहले बैटिंग करने उतरी नॉर्थ जोन की टीम 198 रन पर ऑल आउट हो गई। टीम से कोई भी बैटर फिफ्टी नहीं लगा सका। प्रभसिमरन सिंह ने सबसे ज्यादा 49 रन बनाए।
प्रभसिमरन के अलावा अंकित कुमार 33, हर्षित राणा 31, निशांत सिंधु 27, वैभव अरोड़ा 23 और ध्रुव शोरे 11 रन ही बना सके। बाकी कोई भी बैटर 5 रन से ज्यादा नहीं बना सका।
कवरेप्पा को 5 विकेट 
साउथ जोन के तेज गेंदबाज विद्वत कवरेप्पा ने 28 रन देकर 5 विकेट लिए। केवी ससीकांत को 2 विकेट मिले, वहीं विजयकुमार वैशाख, आर साई किशोर और वॉशिंगटन सुंदर को 1-1 विकेट मिला।
साउथ जोन ने 4 विकेट गंवाए 
पहले दिन बेंगलुरु में बारिश ने खलल डाला, लेकिन साउथ जोन ने अपनी पहली पारी बुधवार को ही शुरू कर दी। टीम ने 17 ओवर बैटिंग की और 63 रन पर ही 4 विकेट गंवा दिए। ओपनर मयंक अगरवाल 37 रन बनाकर तिलक वर्मा (12 रन) के साथ नॉट आउट रहे।
टीम के साई सुदर्शन 9, रविकुमार समर्थ 1 रन बनाकर आउट हुए। वहीं कप्तान हनुमा विहारी और रिकी भुई अपना खाता भी नहीं खोल सके। दोनों को हर्षित राणा ने आउट किया। उनके अलावा बल्तेज सिंह ने भी 2 विकेट लिए। साउथ जोन पहली पारी में अब भी 135 रन पीछे हैं, जबकि उनके 6 ही विकेट बाकी हैं।
